ai4bharat/Pralekha huggingface dataset:
ஜல்சக்தி அமைச்சகம்
ஆண்டுக் கண்ணோட்டம் 2022: ஜல்சக்தி அமைச்சகம்
நாட்டின் நீர் ஆதாரங்களை ஒழுங்குமுறைப்படுத்தி வளர்ச்சிப் பாதையில் கொண்டு செல்வதற்கு பல்வேறு திட்டங்கள் மற்றும் வழிகாட்டுதல் கொள்கைகளை உருவாக்க மத்திய ஜல்சக்தி அமைச்சகம், நீர் ஆதாரத்துறை, நதி மேம்பாடு மற்றும் கங்கை புனரமைப்பு போன்றவைகள் ஒருங்கிணைந்து நடவடிக்கைகளை மேற்கொண்டு வருகிறது. மேலும், நிலையான வளர்ச்சி, தரப்பராமரிப்பு, வளரும் தேவைகளுக்கு ஏற்ப நீர் ஆதாரங்களை தேவையான அளவிற்கு பயன்படுத்துதல் போன்றவைகளைக் குறிக்கோளாகக் கொண்டு திட்டங்கள் மேற்கொள்ளப்பட்டு வருகின்றன.
கங்கையைத் தூய்மைப்படுத்தும் தேசிய இயக்கமான நவாமி கங்கா திட்டம் உலக அளவில் நீர் ஆதாரங்களை மீட்டெடுக்கும் திட்டங்களில் தலைசிறந்த முதல் 10 முன்முயற்சிகளில் ஒன்றாக திகழ்கிறது. கடந்த ஆண்டில் மட்டும் இந்தத் திட்டத்தின் கீழ் சுமார் ரூ.2,056 கோடி மதிப்பிலான 43 திட்டங்களுக்கு அனுமதி அளிக்கப்பட்டுள்ளது. மொத்தத்தில் ரூ.32,898 கோடி மதிப்பிலான 406 திட்டங்களுக்கு அனுமதியளிக்கப்பட்டுள்ளது.
பிரதமரின் நுண்ணீர் பாசனத் திட்டத்தின் கீழ் 2021-26-ஆம் ஆண்டு வரை ரூ.93,068 கோடி மதிப்பிலான பல்வேறு திட்டங்களுக்கு ஒப்புதல் அளிக்கப்பட்டிருப்பதன் மூலம் சுமார் 22 லட்சம் விவசாயிகள் பயனடைவார்கள். மாநிலங்களுக்கு ரூ.37,454 கோடி மதிப்பிலான திட்டங்களுக்கு மத்திய அமைச்சரவை ஒப்புதல் அளித்துள்ளது.
அடல் நிலத்தடி நீர் மேம்பாட்டுத்திட்டத்தின் கீழ் ரூ.6,000 கோடி மதிப்பிலான நிலையான நிலத்தடி நீர் மேலாண்மையை ஏற்படுத்த வறட்சி மிகுந்த 8221 கிராம பஞ்சாயத்துகள் அடையாளம் காணப்பட்டுள்ளது. இந்தத் திட்டத்தில் பொதுமக்களின் பங்களிப்பு முக்கியத்துவம் வாய்ந்ததாக கருதப்படுகிறது.
தேசிய நீர் தகவல் மையத்தின் மூலம் நீர் ஆதாரங்கள் குறித்த தகவல்கள் சேகரிக்கப்படும். அனைத்து மத்திய மற்றும் மாநில அமைப்புகள் தங்கள் பகுதிகளில் அமையப் பெற்றுள்ள ஆறுகளின் கொள்ளளவு, நீர்பிடிப்பு ஆதாரங்கள், நிலத்தடி நீர் மற்றும் பல்வேறு தகவல்கள் இதன் மூலம் தெளிவாக அறிந்து கொள்ளலாம்.
வெள்ள மேலாண்மை மற்றும் எல்லையோரப் பகுதிகள் திட்டங்களுக்கு மத்திய அரசு உதவியாக ரூ.6686.79 கோடி பல்வேறு மாநில அரசுகளுக்கும் யூனியன் பிரதேசங்களுக்கும் வழங்கப்பட்டுள்ளது.
தேசிய நீர் இயக்கத்தின் கீழ், மழைநீரை சேமிப்பதற்கு பல்வேறு நடவடிக்கைகள் மேற்கொள்ளப்பட்டு வருகிறது. குறிப்பாக அந்தந்தப் பகுதிகளின் காலநிலைகளுக்கு ஏற்பவும் மண்ணின் தன்மையை அறிந்து அதற்கேற்ற வகையில், மழைநீர் சேகரிக்கப்படுவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1888318
குடியரசுத் தலைவர் செயலகம்
தலைமைத் தகவல் ஆணையருக்கு, குடியரசுத் தலைவர் பதவிப் பிரமாணம்
குடியரசுத் தலைவர் திரு ராம் நாத் கோவிந்த், இன்று  காலை 10 மணிக்கு குடியரசுத் தலைவர் மாளிகையில் நடைபெற்ற விழாவில் மத்திய தகவல் ஆணையத்தின் தலைமை தகவல் ஆணையராக திரு யஷ்வர்தன் குமார் சின்ஹாவுக்கு பதவிப் பிரமாணம் செய்து வைத்தார்.
மத்திய அமைச்சரவை
மத்தியக் கல்வி நிலையங்கள்  மசோதா 2019''-க்கு மத்திய அமைச்சரவை ஒப்புதல்
பல்கலைக்கழகம் / கல்லூரி 200 புள்ளி ரோஸ்டர் அடிப்படையில் ஒரு பிரிவாகக் கருதப்படும்
ஆசிரியர் பணியில் தற்போதுள்ள 7000 காலியிடங்கள் நேரடி நியமனம் மூலம் நிரப்பப்படும்
புதிய மசோதா நாடாளுமன்றத்தின் வரவிருக்கும் கூட்டத் தொடரில் அறிமுகம் செய்யப்படும்
கல்வித் துறை சீர்திருத்தங்களுக்கு பெரிய உந்துதல் தரும் முயற்சியாகவும், பங்கேற்புடன் கூடியதாக ஆக்கும் வகையிலும், பல்வேறு பிரிவுகளைச் சேர்ந்த மக்களின் விருப்பங்களை மனதில் கொண்டும், பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், மத்தியக் கல்வி நிலையங்கள்  மசோதா 2019''-க்கு ஒப்புதல் அளிக்கப்பட்டது.
பட்டியலின, பழங்குடியின, சமூக மற்றும் கல்வி ரீதியில் பின்தங்கிய மக்களின் நீண்டகால கோரிக்கைகளை நிறைவேற்றும் வகையிலும், அரசியல் சட்டத்தில் அவர்களுக்கு அளிக்கப்பட்டுள்ள உரிமைகள் கிடைப்பதை உறுதி செய்யும் வகையிலும் அமைச்சரவையின் முடிவு அமைந்துள்ளது. பொருளாதார ரீதியில் நலிவடைந்த பிரிவினருக்கு 10 சதவீத இடஒதுக்கீடு அளிப்பதையும் இது உறுதி செய்கிறது.
தாக்கம்
இந்த முடிவு பின்வரும் தாக்கங்களை ஏற்படுத்தும்:
- ஆசிரியர் பணியிடத்தில் தற்போதுள்ள 7000 காலியிடங்கள் நேரடி நியமனம் மூலம், 200 புள்ளி ரோஸ்டர் அடிப்படையில் நிரப்புவதற்கு வழிவகுக்கப்படும். அரசியல் சட்டப் பிரிவுகள் 14, 16 மற்றும் 21ல் அளிக்கப்பட்டுள்ள விதிமுறைகள் அமல் செய்யப்படுவது உறுதி செய்யப்படும்.
- ஆசிரியர் பணியிட நேரடி நியமனத்தில் ஆதி திராவிடர்/ பழங்குடியினர் / சமூக மற்றும் கல்வி ரீதியில் பின்தங்கிய வகுப்பினர் மற்றும் பொருளாதார ரீதியில் நலிவடைந்த பிரிவினருக்கு முழு பிரதிநிதித்துவம் கிடைப்பது உறுதி செய்யப்படும்.
- மேற்குறிப்பிட்ட பிரிவுகளில் இருந்து தகுதியான திறமையான நபர்களைத் தேர்வு செய்வதன் மூலம் உயர்கல்வி நிலையங்களில் கற்பித்தல் தரம் மேம்படும் என்று எதிர்பார்க்கப் படுகிறது.
விளைவுகள்:
இந்த மசோதா ``மத்திய கல்வி நிலையங்கள்  அவசரச் சட்டம் 2019'' - க்கு மாற்றாக அமையும்.
அமலாக்கம்:
பல்கலைக்கழகம் / கல்லூரியை ஒரு பிரிவாகக் கருதி, 200 புள்ளி ரோஸ்டர் அடிப்படையில் முந்தைய இடஒதுக்கீட்டு நடைமுறையை மீண்டும் கொண்டு வர பரிசீலனை செய்யப்படும். `துறை / சப்ஜெக்ட்' என்பது இனிமேல் ஒரு பிரிவாகக் கருதப்படாது.
ஆசிரியர் பணிக்கு நேரடி நியமனத்தில் பணியிடங்களுக்கான இடஒதுக்கீட்டுப் பிரிவாக பல்கலைக்கழகம் / கல்வி நிலையங்கள் தான் இருக்கும். துறைகள் இனி பிரிவாகக் கருதப்படாது.
பட்டியலின, பழங்குடியின, சமூக மற்றும் கல்வி ரீதியில் பின்தங்கிய மக்களின் நீண்டகால கோரிக்கைகளை நிறைவேற்றும் வகையிலும், அரசியல் சட்டத்தில் அவர்களுக்கு அளிக்கப்பட்டுள்ள உரிமைகள் கிடைப்பதை உறுதி செய்யும் வகையிலும் அமைச்சரவையின் முடிவு அமைந்துள்ளது. பொருளாதார ரீதியில் நலிவடைந்த பிரிவினருக்கு 10 சதவீத இடஒதுக்கீடு அளிப்பதையும் இது உறுதி செய்கிறது.
பாதுகாப்பு அமைச்சகம்
தியோகரில் மீட்புப் பணிகளை இந்திய விமானப்படை நிறைவு செய்தது
தேசிய பேரிடர் மீட்புப் படை, உள்ளூர் நிர்வாகம் மற்றும் ராணுவத்துடன் நெருங்கி பணியாற்றி, ஜார்க்கண்டின் தியோகர் மாவட்டத்தில் திரிகுட் மலை ரோப்வே சேவை விபத்தில் சிக்கித் தவித்த 35 நபர்களை இந்திய விமானப்படை இன்று மீட்டது.
இரண்டு எம்ஐ-17வி5, ஒரு எம்ஐ-17, ஒரு மேம்பட்ட இலகுரக ஹெலிகாப்டர் மற்றும் ஒரு சீட்டா உள்ளிட்டவற்றை 26 மணி நேரத்திற்கும் மேலாக இந்த முயற்சிக்காக விமானப்படை பயன்படுத்தியது.
ஐந்து கருட் கமாண்டோக்கள் உள்ளிட்டோர் மீட்புப் பணிகளில் ஈடுபட்டனர். ஹெலிகாப்டரின் வின்ச் கேபிளுடன் அவர்கள் இணைக்கப்பட்டு, வெளியில் இருந்து அதை அணுகி, உயிர் பிழைத்த ஒவ்வொருவரையும் தனித்தனியாக பத்திரமாக கயிறு கட்டி மீட்டனர். சவால்களை எதிர்கொண்டு ஆபத்தான சூழலில் இந்தப் பணியில் கமாண்டோக்கள் ஈடுபட்டனர்.
இரண்டு நாட்கள் மேற்கொள்ளப்பட்ட இந்த நடவடிக்கை, உதவி மற்றும் நிவாரணம் வழங்குவதற்கான இந்திய விமானப்படையின் உறுதிப்பாட்டை மீண்டும் வெளிப்படுத்துகிறது. விபத்தில் உயிரிந்தோரின் குடும்பங்களுக்கு விமானப்படை தனது ஆழ்ந்த இரங்கலைத் தெரிவிக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1816092
மத்திய அமைச்சரவை
புதுதில்லியில் நஜாஃப்கர் என்ற இடத்தில் 100 படுக்கைகள் கொண்ட பொது மருத்துவமனை அமைத்து செயல்படுத்துவதற்கு மத்திய அமைச்சரவை ஒப்புதல்
புதுதில்லியில் நஜாஃப்கர் என்ற இடத்தில் உள்ள ஊரக சுகாதார பயிற்சி மையத்தில் 100 படுக்கைகள் கொண்ட பொது மருத்துவமனையை ரூ.95 கோடி மதிப்பீட்டில் அமைத்து செயல்படுத்துவதற்கு பிரதமர் திரு நரேந்திரமோடி தலைமையிலான மத்திய அமைச்சரவை இன்று ஒப்புதல் அளித்தது.
73 கிராமங்களைச் சேர்ந்த 13 லட்சத்து 65 ஆயிரம் மக்கள் மருத்துவ சேவை பெறும் வகையில் நஜாஃப்கரில் 100 படுக்கைகள் கொண்ட மருத்துவமனையை அமைப்பது இந்த திட்டத்தின் நோக்கமாகும்.
இந்த உத்தேச மருத்துவமனையில், மருத்துவம், மகப்பேறு மற்றும் பாலியல், குழந்தை மருத்துவம், அறுவை சிகிச்சை ஆகிய நான்கு பெரிய பிரிவுகளில் மருத்துவ சேவைகள் அளிக்கப்படும். இதில் ரத்த வங்கி, நோய் அறியும் சேவைகள், தனியான வெளி நோயாளிகள் பிரிவு ஆகியன இடம்பெற்றிருக்கும். வெளிநோயாளிகள் பிரிவில் பொது மருத்துவம், அறுவை சிகிச்சை, பல் மருத்துவம், காது-மூக்கு-தொண்டை மருத்துவம், கண் மருத்துவம், காதொலி மருத்துவம், பச்சிளங்குழந்தைகள் பராமரிப்பு ஆகியவை இடம்பெற்றிருக்கும். வெளிநோயாளிகள் பிரிவில் 30 மருத்துவர்கள், 40 செவிலியர்கள் மற்றும் மருத்துவம் சார்ந்த சுகாதார பராமரிப்பு ஊழியர்கள் 50 பேர் பணியாற்றுவார்கள்.
உள்ளூர் மக்களின் மருத்துவ வசதி, குறிப்பாக மகளிர், குழந்தைகள் உள்ளிட்ட எளிதில் பாதிக்கக்கூடிய பிரிவினரின் மருத்துவ வசதி தொடர்பான நீண்டகாலம் நிலுவையில் உள்ள பிரச்சினைகள் தீர்த்து வைக்கப்படும். குழந்தைகள் மற்றும் மகப்பேறு சேவைகள், அவசர சிகிச்சை, அடிப்படைத் தொடக்க நோய் அறியும் சோதனைகள், மருந்து வசதிகள், நோய்த் தடுப்பு நடவடிக்கைகள், தொற்றுநோய்த் தடுப்பு சேவைகள் ஆகியவற்றை இந்த பகுதி மக்களுக்கு இந்த மருத்துவமனை வழங்கும்.
2020 ஆம் ஆண்டு மே மாதம் இந்த மருத்துவமனை முழு அளவில் செயல்பாட்டில் வரும் என்றும் அப்போது இதன் அனைத்து துறைகளிலும் போதுமான மருத்துவர்களும், இதர ஊழியர்களும் நியமிக்கப்பட்டிருப்பார்கள் என்றும் எதிர்பார்க்கப்படுகிறது.
………………………..
(Visitor Counter : 110
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு-காஷ்மீரின் கத்துவா மாவட்டத்தின் எல்லைப் பகுதி விவசாயிகளுடன் மத்திய அமைச்சர் டாக்டர் ஜிதேந்திர சிங் கலந்துரையாடினார்
மத்திய அமைச்சர் டாக்டர் ஜிதேந்திர சிங் நேற்று ஜம்மு-காஷ்மீரின் கத்துவா மாவட்டத்தில் எல்லைப் பகுதியில் வசிக்கும் விவசாயிகளுடன் கலந்துரையாடினார். பிரதமர் நரேந்திர மோடியால் கொண்டுவரப்பட்ட புதிய வேளாண் மற்றும் விவசாய சீர்திருத்தங்கள் குறித்து அப்போது அவர் கருத்துக்களை பரிமாறினார்.
கடந்த காலங்களில் வேளாண் விளைபொருட்களை விற்பனை செய்வதில் இடைத்தரகர்கள் முக்கிய பங்கு வகித்து வந்தனர். எனினும் இன்றைய நிலையில் கல்வியறிவு பெற்ற இளம் விவசாயிகள் தகவல் தொழில்நுட்பத்தின் உதவியுடன் தகவல் பரிமாற்றம் செய்து கொள்வதால், இடைத்தரகர்களின் உதவி இன்றி விவசாயிகள் தாங்களே நேரடியாக தங்கள் பொருட்களை விற்பனை செய்யும் திறன் பெற்றிருக்கிறார்கள் என்று அவர் கூறினார்.
இன்றைய விவசாயிகள் ஒரு வேளாண் தொழில்நுட்பவாதிகள் என்று குறிப்பிட்ட டாக்டர் ஜிதேந்திர சிங், கணினியின் உதவியுடன் இருந்த இடத்திலிருந்தே அவர்களால் பருவநிலைக்கு ஏற்ற பயிர்களை தேர்ந்தெடுக்க முடியும் என்று கூறினார். மேலும் இணைய வசதியின் மூலம் தங்களுக்கு உகந்த வாடிக்கையாளர்களை தேர்ந்தெடுக்கும் வசதியும் அவர்களுக்கு இருப்பதாக அமைச்சர் மேலும் தெரிவித்தார்.
வேளாண் தொழில்நுட்பவாதிகளுக்கு கிடைக்கப்பெற்றுள்ள வாய்ப்புகளைக் கருத்தில் கொண்டே அவர்களின் வளர்ச்சியை கருத்தில் கொண்டு பிரதமர் நரேந்திர மோடி வேளாண்துறையில் மாற்றங்களைக் கொண்டு வந்துள்ளதாக அமைச்சர் கூறினார். இந்த புதிய திட்டம் விவசாயிகளின் நலனை நிச்சயம் பாதுகாக்கும் என்று அவர் உறுதி அளித்தார்.
தொழிலாளர் மற்றும் வேலைவாய்ப்பு அமைச்சகம்
“தொழிலில் பாதுகாப்பு, சுகாதாரம் மற்றும் பணி நிலைமை குறியீடு, 2019” குறித்த ஆலோசனைகளை நாடாளுமன்ற நிலைக்குழு வரவேற்கிறது
நாடாளுமன்றத்தில் தாக்கல் செய்யப்பட்ட 2019 தொழிலில் பாதுகாப்பு, சுகாதாரம் மற்றும் பணி நிலைமை குறியீட்டை, மக்களவைத் தலைவர் நாடாளுமன்ற உறுப்பினரான திரு.பார்த்துருஹரி மஹ்தாப் தலைமையிலான தொழிலாளர் நலம் குறித்த நிலைக் குழுவின் ஆய்வுக்காகவும், அறிக்கைக்காகவும் அனுப்பி வைத்தார். இந்தக் குழு இது குறித்த கருத்துக்கள், ஆலோசனைகளை பொதுமக்கள் மற்றும் அரசுசாரா அமைப்புகள், நிபுணர்கள், இப்பிரச்சனையில் அக்கறை கொண்டோர் மற்றும் நிறுவனங்களிடமிருந்து வரவேற்றுள்ளது.
எழுத்து மூலமான கடிதங்கள், ஆலோசனைகளை சமர்ப்பித்தல் மற்றும் குழுவின் முன்பு வாய்மொழி சாட்சியம் அளித்தல் ஆகியன குறித்த நடைமுறைகளை https://www.loksabha.nic.in என்ற வலைதளத்தில் தெரிந்து கொள்ளலாம். இந்த வலைதளத்தில் ‘Committees’➾ Press Release. என்பதை சுட்டி இதனை தெரிந்து கொள்ளலாம்.
பிரதமர் அலுவலகம்
கர்நாடக மாநிலம் அமைக்கப்பட்ட தினத்தில் பிரதமர் வாழ்த்து
கர்நாடக மாநிலம் அமைக்கப்பட்ட தினமான இன்று பிரதமர் திரு நரேந்திர மோடி அம்மாநில மக்களுக்கு வாழ்த்து தெரிவித்துள்ளார்.
மாநிலங்கள் மறுவரையறைச் சட்டத்தின் கீழ் 1956ஆம் ஆண்டு நவம்பர் 1-ம் தேதி கர்நாடகம் உருவானது.
நாட்டின் முன்னேற்றத்தை கர்நாடக மாநிலம், மிகச் சிறப்பான பங்களிப்பை அளித்துள்ளதாக பிரதமர் வாழ்த்துக் கூறியுள்ளார்.
“கர்நாடகம் அமைக்கப்பட்ட தினத்தில் இந்தியாவின் முன்னேற்றத்திற்காக அம்மாநிலம் மிகச் சிறந்த பங்களிப்பை அளித்துள்ளதை கொண்டாடுவோம். மாநிலத்தின் இயற்கை அழகு, இனிய இதயம் அனைவரும் அறிந்ததே. வரும் காலத்திலும் கர்நாடகா வளர்ச்சியடைய வேண்டும் எனப் பிரார்த்திக்கிறேன்” என்று பிரதமர் கூறியுள்ளார்.
Narendra Modi
✔@narendramodi
கர்நாடகம் அமைக்கப்பட்ட தினத்தில் இந்தியாவின் முன்னேற்றத்திற்காக அம்மாநிலம் மிகச் சிறந்த பங்களிப்பை அளித்துள்ளதை கொண்டாடுவோம். மாநிலத்தின் இயற்கை அழகு, இனிய இதயம் அனைவரும் அறிந்ததே. வரும் காலத்திலும் கர்நாடகா வளர்ச்சியடைய வேண்டும் எனப் பிரார்த்திக்கிறேன்
Narendra Modi
✔@narendramodi
ರಾಷ್ಟ್ರದ ಬೆಳವಣಿಗೆಗೆ ಕರ್ನಾಟಕ ನೀಡಿದ ಅತ್ಯುನ್ನತ ಕೊಡುಗೆಯನ್ನು ಆಚರಣೆ ಮಾಡುವ ದಿವಸವೇ ಕರ್ನಾಟಕ ರಾಜ್ಯೋತ್ಸವ. ಕನ್ನಡಿಗರ ವಿಶಾಲ ಹೃದಯವಂತಿಕೆ ಹಾಗೂ ಕನ್ನಡ ನಾಡಿನ ಸೌಂದರ್ಯ ಹೆಸರುವಾಸಿಯಾದದ್ದು. ಬರುವ ದಿನಗಳಲ್ಲಿ ಕರ್ನಾಟಕದ ಅಭಿವೃದ್ಧಿಗಾಗಿ ಪ್ರಾರ್ಥಿಸುತ್ತೇನೆ.
----
(Visitor Counter : 197
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை தடுப்பூசி டோஸ்களும் அடங்கும்.
கடந்த 24 மணி நேரத்தில் 2,733 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 27,212 பேர் கொவிட் தொற்றால் பாதிக்கப்பட்டுள்ளனர். இது 0.06 சதவீதமாகும்.
தொற்றிலிருந்து மீண்டவர்களின் விகிதம் 98.75 சதவீதம்.
கடந்த 24 மணி நேரத்தில் 5,188 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,44,10,738 பேர்.
கடந்த 24 மணி நேரத்தில் 2,380 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 1.71% வாராந்திர பாதிப்பு விகிதம் 2.38% இதுவரை மொத்தம் 92.76 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 1,38,993 பரிசோதனைகள் நடத்தப்பட்டுள்ளன
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 188.89 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 18,684 கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 2,755 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,33,377 என அதிகரித்துள்ளது.
கடந்த 24 மணி நேரத்தில் 3,688 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.74 சதவீதம் ஆகும்
வாராந்திர பாதிப்பு விகிதம் 0.66 சதவீதம் ஆகும்
இதுவரை மொத்தம் 83.74 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,96,640 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821453
சுகாதாரம் மற்றும் குடும்ப நலத்துறை அமைச்சகம்
பச்சிளம் குழந்தைகளின் இறப்புகளை தடுக்க அனைத்து நடவடிக்கைகளும் எடுக்கப்பட வேண்டும்: அமைச்சர் டாக்டர் ஹர்ஷ் வர்தன்
நவம்பர் 15-இல் இருந்து 21 வரை அனுசரிக்கப்படும் தேசிய பச்சிளம் குழந்தைகள் வாரம் தொடர்பான நிகழ்ச்சி ஒன்றில் மத்திய குடும்ப நலம் மற்றும் சுகாதார அமைச்சர் டாக்டர் ஹர்ஷ் வர்தன் இன்று பங்கேற்றார்.
பச்சிளம் குழந்தைகளின் ஆரோக்கியத்திற்கு வழங்கப்படும் முக்கியத்துவத்தை வலியுறுத்தவும், சுகாதாரத் துறையின் முக்கிய முன்னுரிமைகளில் இதுவும் ஒன்று என்பதை எடுத்துரைக்கவும் இந்த வாரம் அனுசரிக்கப்படுகிறது.
'எந்த இடத்திலும், எந்த ஒரு சுகாதார மையத்திலும் அனைத்து பச்சிளம் குழந்தைகளுக்கும் தரமான, சமமான மற்றும் கண்ணியமான சேவை' என்பதே இந்த வருட தேசிய பச்சிளம் குழந்தைகள் வாரத்தின் மையப் பொருளாகும்.
நிகழ்ச்சியில் பேசிய அமைச்சர், பச்சிளம் குழந்தைகளின் இறப்புகளை தடுக்க அனைத்து நடவடிக்கைகளும் எடுக்கப்பட வேண்டும் என்று வலியுறுத்தினார்.
பச்சிளம் குழந்தைகளின் இறப்பு விகிதம் குறைந்துள்ளதாக கூறிய அவர், இதற்காக முன்னாள் பிரதமர் திரு அடல் பிகாரி வாஜ்பாயின் லட்சியத்தை பாராட்டினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://www.pib.gov.in/PressReleasePage.aspx?PRID=1674392
-----
(Visitor Counter : 138
வணிகம் மற்றும் தொழில்துறை அமைச்சகம்
ஏற்றுமதி மதிப்பு சங்கிலியில் பாதுகாப்பான, அளவிடக்கூடிய மற்றும் விலை குறைவான இடை நடவடிக்கையை உறுதி செய்வதற்காக கிரேப்நெட்டை அபேடா மேம்படுத்தியுள்ளது
ஏற்றுமதி மதிப்பு சங்கிலியில் உள்ள அனைத்து பங்குதாரர்களுக்கும் பாதுகாப்பான, அளவிடக்கூடிய மற்றும் விலை குறைவான இடை நடவடிக்கையை உறுதி செய்வதற்காகவும், தனது கண்டறிதல் முயற்சிக்கு சைபர் பாதுகாப்பை வழங்கும் விதத்திலும் அடுத்த தலைமுறை தொகுப்பு சங்கிலி மற்றும் மேகக் கணினி வசதியுடன் கூடிய கிரேப்நெட்டை அபேடா செயல்படுத்தி உள்ளது.
இணையம் சார்ந்த சான்றளிப்பு மற்றும் கண்டறிதல் மென்பொருள் அமைப்பான கிரேப்நெட், இந்தியாவில் இருந்து ஐரோப்பிய யூனியனுக்கு ஏற்றுமதி செய்யப்படும் பண்ணை பசுமை திராட்சைகளை முழுமையாக கண்காணிக்கும்.
பண்ணையில் இருந்து அது சென்றடையும் இடம் வரை சரக்கு விவரங்களை அபேடாவால் கண்காணிக்க முடியும். தொகுப்பு சங்கிலி இணைப்புக்குப் பிறகு கிரேப்நெட் இன்னும் பாதுகாப்பானதாக இருக்கும்.
அபேடா நிறுவன தினமான 2021 பிப்ரவரி 13 அன்று இந்த அறிவிப்பு வெளியிடப்பட்டது. தனது பங்குதாரர்களுக்கு பாதுகாப்பான, அளவிடக்கூடிய மற்றும் விலை குறைவான சூழ்நிலையை உறுதி செய்வதற்காக கிரேப்நெட்டை அபேடா மேம்படுத்தியுள்ளது
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1698183
------
(Visitor Counter : 131
குடியரசுத் துணைத் தலைவர் செயலகம்
புரிந்துணர்வு ஒப்பந்தம் ஒன்றில் கையெழுத்திடும் மாநிலங்களவையின் முதல் தலைவர் ஆகிறார் திரு. எம் வெங்கையா நாயுடு
உரையாடல், திறன் வளர்ச்சி மற்றும் ஒத்துழைப்பை முன்னெடுத்துச் செல்ல மாநிலங்களவை மற்றும் ருவாண்டாவின் பிரதிநிதிகள் சபை இடையே உடன்பாடு
- 76 ஆண்டு காலத்தில் முதன்முறையாக மாநிலங்களவை அயல்நாட்டு அவையோடு, நாடாளுமன்றங்களுக்கு இடையேயான உரையாடலை முன்னெடுத்துச் செல்ல வகை செய்யும் புரிந்துணர்வு ஒப்பந்தத்தில் கையெழுத்திட்டுள்ளது.
- இன்று திரு வெங்கைய நாயுடு இதுபோன்றதொரு ஒப்பந்தத்தில் ருவாண்டா குடியரசின் பிரதிநிதிகள் சபை தலைவர் திரு. பர்னார்ட் மக்குஸாவுடன் புரிந்துணர்வு ஒப்பந்தத்தில் கையெழுத்திட்டு, இதுபோன்றதொரு ஒப்பந்தத்தில் கையெழுத்திடும் மாநிலங்களவையின் முதல் தலைவரானார்.
- நாடாளுமன்றங்களுக்கு இடையேயான உரையாடலை முன்னெடுத்துச் செல்வது, நாடாளுமன்ற ஊழியர்களின் திறனை மேம்படுத்துவது, மாநாடுகள், கருத்தரங்கங்கள், கூட்டங்கள், பணியாளர்களுக்கான நிகழ்ச்சிகள், பயிலரங்கங்கள் மற்றும் பரிவர்த்தனைகளை ஏற்பாடு செய்வது. இருநாடுகளுக்கு இடையேயான உறவுகள் மற்றும் நட்பை முன்னெடுத்துச் செல்ல பன்முகத் தன்மை கொண்ட மாகாண மற்றும் சர்வதேச நாடாளுமன்ற அமைப்புக்களின் பரஸ்பர நலனை உருவாக்குவது ஆகியவையே இந்த ஒப்பந்தத்தின் ஆறு கூறுகளாகும்.
- பரஸ்பர நலனுக்கான ஒத்துழைப்பு குறித்த வாய்ப்புகள் மற்றும் இருநாடுகளின் நலன் குறித்து திரு. நாயுடுவும், திரு மக்குஸாவும் விவாதித்தனர்.
- ஆப்பிரிக்க கண்டத்தின் தாராளமய வர்த்தக உடன்பாட்டுக்கு வகை செய்த தலைநகர் கிகாலியில் மார்ச் மாதம் நடைபெற்ற ஆப்பிரிக்க ஒன்றியத்தின் சபைக் கூட்டத்தை வெற்றிகரமாக ஏற்பாடு செய்தது மற்றும் சென்ற ஜனவரியில் ஆப்பிரிக்க ஒன்றிய கூட்டத்திற்கு தலைமையேற்க தேர்ந்தெடுக்கப்பட்டதற்கு ருவாண்டாவுக்கு திரு. நாயுடு தமது வாழ்த்துகளை தெரிவித்தார்.
- ருவாண்டாவில் சுமார் 10 லட்சம் பேர் பலியானதற்கு காரணமான நாட்டின் இனப்படுகொலை கொள்கைக்கு பொறுப்பானவர்களை கண்காணிப்பதிலும், தண்டனை வழங்குவதிலும் ருவாண்டா பிரதிநிதிகள் சபையின் சிறப்பு பங்களிப்பை விவரித்தார் திரு மக்குஸா. அது மட்டுமல்லாது இந்த அமைப்பு சமூக நீதித் திட்டங்களின் செயல்பாட்டை கண்காணிப்பதையும் அவர் எடுத்துக் கூறினார்.
சுகாதாரம் மற்றும் குடும்ப நலத்துறை அமைச்சகம்
அனைவருக்கும் கொவிட் தடுப்பூசி: சிரிஞ்சிகளின் ஏற்றுமதிக்கு கட்டுப்பாடு
உள்நாட்டு தடுப்பூசி உற்பத்தியாளர்கள் மற்றும் சிரிஞ்சிகளின் தயாரிப்பாளர்கள் உலகின் மிகப்பெரிய கொவிட் தடுப்பு மருந்து திட்டத்தை இந்தியாவில் திறம்பட செயல்படுத்துவதில் முக்கிய பங்கு வகித்துள்ளனர்.
கிட்டத்தட்ட 94 கோடி தடுப்பூசிகளை இந்தியா இதுவரை வழங்கியுள்ளது மற்றும் 100 கோடி டோஸ் அளவை நெருங்கியுள்ளது. இந்தியாவின் கடைசி குடிமகனுக்கும் தடுப்பூசி போடுவதற்கான உறுதியான அரசியல் அர்ப்பணிப்புடன், பண்டிட் தீன்தயாள் உபாத்யாயால் வலியுறுத்தப்பட்ட ‘அந்தியோதயா’ தத்துவத்தை நிறைவேற்றும் வகையில், சிரிஞ்சிகளின் உள்நாட்டு கிடைக்கும் தன்மையை அதிகரிக்கும் நோக்கில் ஏற்றுமதிக்கு அரசு அளவுக்கட்டுப்பாடு விதித்துள்ளது.
தகுதியுள்ள அனைத்து குடிமக்களுக்கும் மிகக் குறைந்த நேரத்தில் தடுப்பூசி போடும் திட்டத்தின் வேகத்தைத் தக்கவைக்க சிரிஞ்ச்கள் இன்றியமையாதவை. தடுப்பு மருந்தை நிர்வகிக்கப் பயன்படும் ஊசிகளின் போதுமான இருப்பை உறுதி செய்யும் நோக்கில், இந்திய அரசு பின்வரும் அளவுள்ள ஊசி மருந்துகளின் ஏற்றுமதிக்கு மட்டும் இந்த அளவுக்கட்டுப்பாட்டை விதித்துள்ளது:
• 0.5 மில்லி/ 1 மில்லி ஏடி  ஊசிகள்.
• 0.5 மில்லி/1 மில்லி/2 மில்லி/3 மில்லி டிஸ்போசபல் ஊசிகள்.
• 1 மில்லி/2 மில்லி/3 மில்லி ஆர்யுபி  ஊசிகள்.
இது அனைத்து வகையான சிரிஞ்சிகளுக்கும் ஏற்றுமதி தடை அல்ல என்றும், குறிப்பிட்ட வகை சிரிஞ்சிகளின் ஏற்றுமதிக்கு மூன்று மாத கால வரையறைக்கு மட்டுமே அளவு கட்டுப்பாடு என்றும் தெளிவுபடுத்தப்பட்டுள்ளது. மேலும், மேற்கூறியவற்றைத் தவிர வேறு பிரிவுகள் மற்றும் வகைகளின் சிரிஞ்சிகள் அளவு கட்டுப்பாட்டின் கீழ் வரவில்லை.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762354
மத்திய பணியாளர் தேர்வாணையம்
2021 மார்ச்சில் யுபிஎஸ்சி-யால் இறுதி செய்யப்பட்ட ஆள்சேர்ப்பு முடிவுகள்
கீழ்காணும் ஆள்சேர்ப்பு முடிவுகள்
2021 மார்ச்சில் மத்திய பணியாளர் தேர்வாணையத்தால்  இறுதி செய்யப்பட்டது.
தேர்ந்தெடுக்கப்பட்ட விண்ணப்பதாரர்களுக்கு தபால் மூலம் தகவல் தெரிவிக்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1711954
-------
(Visitor Counter : 145
குடியரசுத் துணைத் தலைவர் செயலகம்
ஓணம் பண்டிகையை முன்னிட்டு, குடியரசு துணைத் தலைவர் மக்களுக்கு வாழ்த்து தெரிவித்துள்ளார்
ஓணம் பண்டிகையை முன்னிட்டு குடியரசு துணைத்தலைவர் ஜக்தீப் தன்கர், நாட்டு மக்களுக்கு வாழ்த்து தெரிவித்துள்ளார். அவர் வெளியிட்டுள்ள வாழ்த்து செய்தியின் முழு விவரம் வருமான் முழு விவரம் வருமாறு:-
“புனிதமான ஓணம் பண்டிகையை முன்னிட்டு நாட்டு மக்களுக்கு எனது இனிய நல்வாழ்த்துக்களை நான் தெரிவித்துக் கொள்கிறேன்.
மன்னர் மஹாபலியின் நினைவை போற்றும் வகையில் கொண்டாடப்படும் ஓணம் பண்டிகை நேர்மை, கருணை, தியாகம் ஆகிய உயர்ந்த மாண்புகளின் அடையாளமாகும். வயல்வெளிகளில் புதிய பயிர்கள் வடிவில் இயற்கை அன்னையின் அருளை கொண்டாடுவதாகவும் இந்த நிகழ்வு விளங்குகிறது.
ஓணம் பண்டிகை அனைவரது வாழ்விலும், அமைதி, செழிப்பு மற்றும் மகிழ்ச்சியைக் கொண்டு வரட்டும்”.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 193.96 கோடியைக் கடந்தது
இந்தியாவில் கொவிட்- 19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 193.96 கோடிக்கும் அதிகமான டோஸ்கள் செலுத்தப்பட்டுள்ளன. 2,47,05,065 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14வயதிற்குட்பட்டோருக்கான 16 மார்ச் 2022 அன்று தொடங்கப்பட்டது இதுவரை,ஏறத்தாழ 3.43 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.05 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.73 சதவீதமாக உள்ளது. கடந்த 24 மணி நேரத்தில் 2,697 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,26,25,454.
இந்தியாவில் கடந்த 24 மணி நேரத்தில் 3,962 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,45,814 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 85.22 ககோடி . வாராந்திரத் தொற்று 0.77 சதவீதமாக உள்ளது. தினசரித்
தொற்று விகிதம் 0.89 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1831022
•••••••••••••
(Visitor Counter : 109
கப்பல் போக்குவரத்து அமைச்சகம்
சுந்தர்பான் அருகே உள்ள எஸ்எஸ்எல் கொல்கத்தா கப்பலின் நிலைமை தொடர்ச்சியாகக் கண்காணிக்கப்படுகிறது
மேற்கு வங்க கடற்கரைக்கு அருகே சுந்தர்பானிலிருந்து 10 மைலுக்கு அப்பால் கடலில் தத்தளிக்கும் எஸ்எஸ்எல் கொல்கத்தா கப்பலை பாதுகாப்பதற்கு கப்பல் போக்குவரத்து தலைமை இயக்குனர் வழிமுறைகள் கூறுவதோடு நிலைமையை தொடர்ச்சியாகக் கண்காணித்தும் வருகிறார். இந்தக் கப்பலை மீட்பதற்கு சர்வதேச அளவில் புகழ் பெற்ற பாதுகாப்பு நிறுவனமான சிங்கப்பூரைச் சேர்ந்த ஸ்மித் இன்டர்நேஷனல் நிறுவனம் ஈடுபடுத்தப்பட்டுள்ளது. இருப்பினும் கடல் நிலைமை மற்றும் மோசமான வானிலை காரணமாக மீட்புப் பணிகள் நிறுத்தி வைக்கப்பட்டுள்ளன. மீட்பாளர்கள் கொல்கத்தாவுக்கு வந்து சேர்ந்துள்ளனர். வானிலை மேம்பட்டவுடன் மீட்புப் பணிகள் தொடங்கும். கப்பலில் தீப்பற்றியதன் காரணமாக உயிரிழப்பு ஏதும் ஏற்பட்டதாக தகவல் இல்லை.
(Visitor Counter : 89
பிரதமர் அலுவலகம்
பிரபல பத்திரிகையாளர் ரவீஷ் திவாரியின் மறைவுக்குப் பிரதமர் இரங்கல் தெரிவித்துள்ளார்
பிரபல பத்திரிகையாளர் ரவீஷ் திவாரியின் மறைவுக்குப் பிரதமர் திரு நரேந்திர மோடி இரங்கல் தெரிவித்துள்ளார்.
டுவிட்டரில் பிரதமர் கூறியிருப்பதாவது ;
“ரவீஷ் திவாரியை விதி விரைந்து அழைத்து கொண்டது. ஊடக உலகில் சிறந்த பங்களிப்பு முடிவுக்கு வந்துள்ளது. அவர் அளிக்கும் தகவல்களை நான் விரும்பி படிப்பதோடு, அவ்வப்போது அவருடன் உரையாடியும் இருக்கிறேன். அவர் அறிவார்ந்தவராகவும், எளிமையானவராகவும் திகழ்ந்தார். அவரது குடும்பத்தினர் மற்றும் நண்பர்களுக்கு இரங்கலை தெரிவித்துக் கொள்கிறேன். ஓம் சாந்தி.”